钦定古今图书集成/历象汇编/乾象典/第012卷 > 《天行健赋》〈以天德以阳故能行健为韵〉阙名
## 钦定古今图书集成/历象汇编/乾象典/第012卷 > 《天行健赋》〈以天德以阳故能行健为韵〉阙名

大哉乾元，神不可测。其内也刚，其外也直。直所以保
合太和，刚所以运行不息。故王者奉之而垂化，君子
体之而进德者也。原夫天者干之形；干者天之名。用
九以则，得一而清。名也者，纯阳之经；形也者，太无之
精。语其动兮，孰知其动？语其行兮，孰知其行？得不详
其所由，稽其所以。历土圭以穷妙，因浑仪而探理。左
出右没不行，则何以变三辰之度；上腾下降不动，则
何以为万物之始？履柔兮居常，配坤兮秉阳。笠也谁
覆？弓也谁张？四德虽具，未足以拟议；十翼虽广，未足
以披攘。微乎哉，得于幽者道；盛乎哉，得于道者王。绵
绵若存，户枢不蠹。较之则火井易灭，当之则金柅难
固。持刚靡失，既兼柔克之资；用壮罔亏，亦取《易》知之
故。是以为君为首，为金为冰，杳冥兮不虑乎盈缩，寂
寥兮何有于骞崩？喻彼成形，是显飞龙之象；精其致
远，因推良马之能。且夫天也者阳，干也者健。窥之于
里，则其象历历；瞻之于表，则其容思思。不言非涉于
可名，不拔方知乎善运。大道非物，岂容娲后之功；小
说惑人，何伤泰宓之论皇家，恩流品物，礼达上元，垂
文明画一之令，秉神武不杀之权，推之荡荡，守之干
干。儒不知其异，信所为亲上而法天者欤！